google/wiki40b huggingface dataset:
Jamblikos

Jamblikos, Iamblikhos eller Iamblikhos Khalkidensis (Ιάμβλιχος, født i Chalkis i Syria ca. 245, død ca. 330) var en gresk filosof innen den nyplatonske skole, med en særlig, metafysisk orientert interesse for Pytagoras og pytagoreismen.
Han var født i en velstående familie, og studerte hos Porfyrios før han i 304 vendte hjem til Syria og startet sin egen skole. Av hans arbeider er bevart 4 av 10 bind av hans omfattende verk om pytagoreisme, og kommentarer til Platon og Aristoteles. Verket De Mysteriis Aegyptiorum har blitt tilskrevet ham; noen mener at dette mest sannsynlig ikke stemmer, mens andre godtar forfatterskapet.
Utdrag fra Om det pytagoreiske levesett er utgitt på norsk i antologien Orfeus, 2009. De Mysteriis Aegyptiorum er utgitt på norsk i antologien Nyplatonismen, 2010.
I Rom

I Rom er et skuespill av August Strindberg fra 1870. Teaterstykket hører til Strindbergs historiske dramaer og handler om den danske billedhuggeren Bertel Thorvaldsen.
Leif Preus

Preus Foto

Leif Preus startet en fotobutikk i Horten sammen med Odd Ruud i 1956. Butikken solgte kamerautstyr, hadde portrettstudio og sort/hvitt fotolaboratorium. Med støtte fra Horten kommune startet Preus opp fotolaboratorium, som etterhvert utviklet seg til å bli ett av landets største. Preus Foto ekspanderte kraftig i 1980-årene og 1990-årene, og hadde i sine glansdager over 200 ansatte og mer enn 40 fotobutikker. Leif Preus startet også opp den internasjonale portrettfotografkjeden Color Art Photo. Preus Foto ble i 2007 kjøpt opp av Telebutikken.

Preus Fotomuseum

I 1976 åpnet Preus fotomuseum i Langgaten i Horten. Helt fra starten utgjorde museets samling en av de mest omfattende fototekniske samlinger med oversikt over fotohistorien i Europa. Allerede etter ett års drift, i 1977, ble museet nominert til European Museum of The Year Award, som det første norske museet. Museet var privatdrevet frem til 1995, da Staten kjøpte museet med tanke på å grunnlegge et nasjonalt museum for fotografi. Preus var selv direktør for museet fra 1994 til 1998. I 2001 flyttet museet til Karljohansvern utenfor Horten. Museet heter i dag Preus museum.
Preus startet også Kihlegalleriet i Horten, et galleri grunnlagt på kunstneren Harald Kihles arbeider.
Stimpmeter

Et stimpmeter er et redskap som anvendes i golf for å måle hvor raskt en golfball ruller på greenen. Stimpmeteret er en cirka 75 centimeter lang aluminiumskinne med en utskålet renne tilpasset golfballen. Rennen er V-formet med en vinkel på 145 grader.
Odantapuri

Odantapuri, Odantapura eller Uddandapura, var et buddhistisk kloster og sete for læring i Bihar, India. Det ble opprettet av Palakeiseren Gopala I i det 8. århundre. Det blir betraktet som Indias eldste mahavihāra etter Nalanda og befant seg i Magadha.
Acharya Sri Ganga av Vikramashila var den student der. Ifølge tibetanske nedtegnelser var det omkring 12,000 studenter i Odantapuri som befant seg på fjellet Hiranya Prabhat Parvat og bankene til elven Panchanan.
Klosteret ble ødelagt under den muslimske invasjonen i 1193.
Kvikkjokk

Kvikkjokk (lulesamisk: Huhttán) er en liten fjellby i Jokkmokk kommune i Norrbottens län i det svenske landskapet Lappland. Byen hadde 70 innbyggere i 2007. Fjellbyen er beliggende ved veis ende 120 km nordvest for Jokkmokk. Stedet er kjent som et av de mest populære utgangspunkt for vandring i nasjonalparkene Sarek og Padjelanta, og for sitt stadig foranderlige elvedelta der elvene Gamájåhkå og Tarraätno møtes i innsjøen Sakkat.
Flera vandringsleder utgår fra Kvikkjokk. Nord for stedet går Kungsleden, med overnattningshytter utplasserte med jevne mellomrom, noe som innebærer at strekningen ikke krever telt. Sør for byen går en mindre besøkt del av Kungsleden, som nesten er uten hytter til å overnatte i.
Vest for Kungsleden går Padjelantaleden, som begynner (eller slutter) i Kvikkjokk og strekker seg opp til innsjøen Akkajaure. Også Nordkalottleden begynner (eller slutter) i Kvikkjokk og strekker seg til Sulitjelma og Kautokeino kommune i Norge. Fra Kvikkjokk løper Padjelantaleden og Nordkalottleden langs samme vei de første 20 kilometer, men etter cirka 20 kilometer går Nordkalottleden lengre mot vest.

Historie

På slutten av 1600-tallet ble det utvunnet sølv i gruvene Silbbatjåhkkå og Alkavare. For bearbeiding av malmen ble det anlagt et smelteverk i Kvikkjokk, der den første foredlingen fant sted i 1662. Etter 40 års virksomhet hadde malmen tatt slutt og smelteovnen ble nedlagt.
Etter sølvutvinnings-perioden ble Kvikkjokk utgangspunkt för lappemisjonen blant samene. Naturforskeren Carl von Linné besøkte Kvikkjokk under sin Lapplandsreise i 1732.
På 1760-tallet ble det anlagt en kirke på stedet.
På midten av 1800-tallet oppstod det en ny kolonisering av byen, der nybyggerne livnærte seg av jakt, fiske og manuelt jordbruk. Den nåværende kirken ble oppført i 1906 – 1907. Den Svenska Turistföreningens fjellstasjon ble bygd i 1928.
Innkjøpsordningen for musikk

Innkjøpsordningen for musikk er en statlig støtteordning for norske plateutgivelser, etablert i 1985. Formålet med ordningen er å «stimulere til et mangfoldig og kreativt produksjonsmiljø for fonogram med musikk av utøvere og komponister i Norge». Ordningen ble etablert etter mønster av innkjøpsordningene for litteratur.
Ordningen administreres av Norsk kulturråd, og er en selektiv innkjøpsordning; om lag tyve prosent av de påmeldte platene blir innkjøpt. De innkjøpte blir spredt i 555 eksemplarer, til bibliotek, kulturskoler og lignende institusjoner.
Innkjøpsordningen byttet i 2009 navn fra "Innkjøpsordningen for fonogram" til "Innkjøpsordningen for musikk".
Toynbee Hall

Toynbee Hall er en institusjon for sosial undersøkelses- og opplysningsvirksomhet i Londons østlige proletarkvarterer. Den ble grunnlagt etter initiativ av presten Samuel A. Barnett i 1884.
Ved hjelp av et fond dannet av Arnold Toynbees venner og elever bygde man om en gammel industriskole i Commercial Street i Whitechapel. Opp til tyve alumner kunne her få plass for å drive praktiske og teoretiske studier av millionbyens fattigforhold og samtidig delta i det sosiale arbeid. Videre ble det gitt der fri rettshjelp. Anstalten inneholder forelesningssaler, bibliotek, laboratorier og rekreasjonsrom etc., og det holdes foredrag, kurs, opplesninger, konserter og annet.
Den tropiske stormen Fay

Den tropiske stormen Fay var den sjette tropiske stormen i den atlantiske orkansesongen 2008. Fay har krevd flere menneskeliv, blant annet på Haiti hvor 50 mennesker ble drept i en bussulykke som en direkte følge av Fay. I Florida ble dødstallet først oppgitt til elleve og i Georgia til ett dødsfall. Totalt omkom 36 mennesker på grunn av Fay.

Stormhistorie

Den tropiske stormen Fay oppsto i forbindelse med en tropisk bølge i det nordøstlige Karibia i midten av august. Systemet førte med seg kraftig over Leeward Islands og Puerto Rico før det dreide vestover. 15. august ble systemet gitt navnet Den tropiske stormen Fay. Senere samme dag førte Fay til kraftig nedbør på Hispaniola-øya, noe som forårsaket fare for flom. 18. august traff stormen land i Florida. Stormen førte med seg flom og mye vind over store deler av det østlige Florida. Etter å ha gått ut mot Atlanterhavet snudde Fay vestover igjen og krysset nordlige Florida 22. august. Fay fortsatte å gå i «sikk-sakk» fra hav til land, noe som gjorde den til den første stormen som noen gang har truffet land i Florida fire ganger.
Fay ble svekket på sin ferd langs den nordlige kysten av Mexicogulfen og ble 24. august nedgradert til en tropisk depresjon. 28. august gikk Fay endelig i oppløsning.
Svenska Journalen

Svenska Journalen var fra begynnelsen av et kristen ukeblad, grunnlagt i 1925 av Nils Ekberg. I 1953 ble den kjøpt opp av Harry Lindquist som slo den sammen med sin avis Hemmet och familjen. I 1960 ble den en månedsavis. Avisen er siden 2002 et månedsmagasin i den kristne dagsavisen Dagen med reportasjer, intervjuer og et stort notismateriale.
Redaktører har vært Nils Ekberg (1925–1946), Frank Mangs (1946–1952), Erland Sundström (våren 1953), Sven Svensson (1953–1969), William Rigmark (1969–1975), Ivar Lundgren (1976–1979), Ruben Baggström (1979–1981), Berndt Sehlstedt (1982–1989), Gunilla Hjelmåker (1989–1991), Jan Alfredsson (1991), Conny Sjöberg (1991–2000), Berthil Åkerlund (2000–2002), Marlene W. Antonson (2002–2005) og Ann-Sofi Roberntz (2005), Ann Jonsson (2005–). Ansvarlig utgiver har vært Nils Ekberg (1925–1952), Harry Lindquist (1952–1979), Ivar Lundgren (1979–1981 og 1986–1991), Dan Olofsson (1982–1983), Berndt Sehlstedt (1984–1986), Conny Sjöberg (1991–2002), Daniel Grahn (2002–2007), Elisabeth Sandlund (2007 -)
Avisen lanserte på 1920-tallet platemerke "Tal och ton" og en av de første artistene som gjorde en innspilling på dette merket var Lapp-Lisa.
Svenska Journalen var den første svenske avisen som publiserte Donal Duck i serieform og var blant de aller første avisene med kontaktannonser.
I 1958 startet Läkarmissionen i Svenska Journalen, som siden det har vokst og fortsatt vokser. Innsamlingsorganisasjonen hjelper nødlidende mennesker i mer enn 60 land over hele verden. Gatebarn, sykehus og klinikker i fattige områder, lese- og skrivekurs for analfabeter, vannprosjekt og akutt katastrofeinnsats er bare noen eksempler.
Sandvikens Ungdomskorps

Sandvikens Ungdomskorps er et janitsjarkorps på elitenivå i Bergen. Korpset ble stiftet 1. juli 1923 av en gruppe gutter som var blitt for gamle til å spille i skolekorpset i Sandviken. Skolekorpset nå er nedlagt, og Sandvikens Ungdomskorps har utviklet seg til et janitsjarkorps.
Korpset er medlem av Norges Musikkorps Forbund og deltar hvert år i NM for janitsjarkorps i Trondheim. I 2011 vant korpset NM for janitsjarkorps NM, og ble norgesmestre og tildelt kongepokal.
Sandvikens Ungdomskorps har en bred profil, er aktive i lokalmiljøet i Bergen og Sandviken, de marsjerer i gatene på 17. mai, deltar i norgesmesterskapet for janitsjar i elitedivisjonen, arrangerer årlig loppemarked, og er et korps med et godt samhold mellom medlemmene.
Medlemmene er fra hele Bergen, og spenner i alder fra elever på videregående skole til godt voksne musikanter. På konserter fremheves ofte korpsets egne solister.
Båndene til buekorpsene i Bergen er sterke, spesielt Dræggens Buekorps, og Sandvikens ungdomskorps er ofte med på stiftelsesdager og andre hendelser arrangert av buekorpsene. I mange år har kopset holdt promenadekonserter i Grieghallen på høsten, og er tydelige i Bergens kulturtilbud med konserter og marsjering.
Korpset rekrutterer stadig musikanter, og vektlegger dyktighet og engasjement ved opptak.

Repertoar

Sandvikens ungdomskorps varierer sitt repertoar fra år til år, og har generelt ett eller to konsertrepertoar om høsten, ett NM-nummer på tidlig vår, og ett konsertrepertoar frem mot en sommerkonsert.
Marsjrepertoaret består av norske og svenske marsjer, samt nasjonalsanger, i tillegg til korpsets egne marsj «Sandviksgutten» hvor korpset synger et vers, og spiller resten på instrumentene.
Hør trompetsignaler klinge, Sandviksgutter i Giv Akt!
Vi musikken frem vil bringe og om korpset vårt stå vakt!
Stadig fremad vil vi vinne for de nye mål og nå, og i glans vår sak skal skinne.
Frem for S.U.K!

Grupper

Sandvikens Ungdomskorps spiller også med mindre besetninger: Nikkersgjengen og flaskeorkesteret «Bunnen er nådd». Nikkersgjengen mottok i 1998 Jonnemannprisen. Nikkersgjengen eksisterer fortsatt; flaskeorkesteret gjenoppstår med ujevne mellomrom.
Sandvikens Ungdomskorps står bak innspilling og utgivelse av historiens mest erkebergenske plater, Ka e’ det mot Bergen, Buekorpsmarsjene og Hilsen fra Bergen.
Sandvikens Ungdomskorps er også kjent for å arrangere et av Bergens største loppemarked. De marsjerer også med Dræggens Buekorps på deres stiftelsesdag og på fellesutmarsjer.
Nikolaj Iliev

Internasjonal karriere

Iliev spilte i årene mellom 1986 og 1994 totalt 53 landskamper og scoret fem mål for Bulgarias herrelandslag. Han var med i den bulgarske troppen under VM i fotball 1994 i USA, hvor han i var vitne til at Bulgaria gikk helt frem til semifinalen uten å få spille en eneste kamp selv.
Micrococcidae

Utseende

Hunnene er bredt ovale, rosa eller røde skjoldlus. Beina er korte og kraftige, antennene er 2-leddete, munndelene er korte og robuste. Slekten Molluscococcus folder seg rundt gressrøttene de lever på og ligner små muslinger. Også hannene er vingeløse, naturlig nok for insekter som lever under jorden.

Levevis

Såvidt man vet, lever alle artene på røttene til gress. De finnes ofte i tuer av maur-slekten Tapinoma. Hunnene utvikler seg gjennom fire stadier, hannene gjennom fem. De har trolig én generasjon hvert år.

Utbredelse

Familien forekommer bare i middelhavsområdet og i det sørlige Afrika.
Friidrett under Paralympiske sommerleker 2016 – 100 meter menn T13

100 meter for menn i kategorien T13 ved Paralympiske sommerleker 2016 ble arrangert på Estádio Olímpico João Havelange i Rio de Janeiro fra 8. til 9. september.
Irlands Jason Smyth vant gull på 100 meter i sine tredje paralympiske leker på rad.

Innledningsheat

Kvalifisering: De 3 raskeste i hvert heat (Q) og de to raskeste ellers (q) gikk til finalen.
Tomoyuki Kajino

Japans herrelandslag

Tomoyuki Kajino spilte 9 landskamper for Japans herrelandslag.
Nobels fredspriskonsert

Nobels fredspriskonsert er en konsert som blir arrengert til ære for årets vinner av Nobels fredspris. Den arrangeres 11. desember, dagen etter selve prisutdelingen. Konserten ble fra starten arrangert i Oslo Spektrum, men har siden 2015 blitt holdt i Telenor Arena. Nobels fredspriskonsert ble første gang arrangert i 1994 og har blitt avholdt hvert år til 2017, med unntak av 1995 da det ble arrangert en klassisk konsert. 
Flere redigerte versjoner av konserten lages for ulike land, med forskjellig lengde og forskjellig innhold. Det er normalt et par kjendiser som er verter og konferansierer for konserten, etterfulgt av flere artistnumre og en kort tale ved prisvinneren. Det vises også ett eller to intervju med prisvinneren, og noen ganger en kort film om prisvinnerens arbeid. Konserten har egne sponsorer.

Artister

Mange norske og internasjonale artister har opptrådt ved de ulike konsertene. En oversikt over artistene som har opptrådt ved de ulike konsertene finnes i Liste over artister ved Nobels fredspriskonsert.

Norge

I Norge sendes Nobels fredspriskonsert på NRK, som sender konserten på TV-kanalen NRK1. Seertallet har variert over tid og fra år til år. I 2004 hadde konserten 966 000 seere og i 2009 902 000 seere, mens seertallet året etter falt til 696 000. I 2011 hadde konserten 541 000 seere.
Studentbedrift

Studentbedrift (SB) er Ungt Entreprenørskaps bedriftsprogram i høyere utdanning. Studentene starter, driver og avvikler sin egen bedrift gjennom et studieår. Bedriften kan etableres som eget fag eller som en del av et eksisterende studium/fag.
Studentbedrifter kan registreres etter egne regler som elevbedrifter (EB) og ungdomsbedrifter (UB) i Enhetsregisteret i Brønnøysund, og tildeles organisasjonsnummer.
William Le Queux

Bakgrunn

Le Queux var sønn av en fransk tekstilhandler fra London og hans britiske hustru. Han tilbragte skoletiden i England og studerte deretter kunst, blant annet under Ignace Spiridon (1860–1900). Etter en god slutteksamen foretok Le Queux en Grand Tour, som tok ham – for det meste til fots – gjennom Tyskland, Italia og Frankrike.

Journalist, forfatter

Høsten 1898 var han tilbake i London og der grunnla han tidsskriftene Gossip og Picadilly, som imidlertid gikk inn etter en kort tid. Fra 1891 rapporterte Le Queux som krigskorrespondent fra første balkankrig og som politisk journalist fra parlamentet for avisen The Globe. Denne oppgaven oppgav han i 1893, og viet seg da fullt ut sin egen litterære virksomhet.
Fra utbruddet av første verdenskrig beskjeftiget Le Queux seg intensivt med det nye massemediet radioen og dens muligheter. Fra 1924 tok han i denne forbindelse del i en rekke eksperimenter; blant annet assisterte han John Logie Beard under hans forsøk i de sveitsiske fjellene. Le Queux ble medlem av Institute of Radio Engineers og man valgte ham også til den første president av Hastings, St. Leonard's and District Roadio Society.
I en alder av 63 år døde William Le Queux i Knokke (Belgia) og ble begravet der.

Forfatterskap

Le Queux' forfatterskap var allsidig, fra kriminalromaner og thrillere til mysteriefortellinger og spionromaner, og saklitteratur som til dels utløste heftige diskusjoner. Flere av hans verker ble til i samarbeid med hans forlegger Alfred Harmsworth. Mange av Le Queux' fortellinger utkom først som føljetonger i forskjellige boulevardaviser før de (ofte i bearbeidet form) ble utgitt på nytt i bokform. En av hans mest kjente romaner var The Invasion of 1910.
NACAC-mesterskapet i motbakkeløp 2004

NACAC-mesterskapet i motbakkeløp 2004 (1st NACAC Mountain Running Championship) ble arrangert 4. juli 2004, i Vail i Colorado i USA. Arrangør var North American, Central American and Caribbean Athletic Association (NACAC), som er et av IAAFs seks kontinentalfobund.
Praise Idamadudu

Idrettskarriere

Idamadudu var tatt ut til Sommer-OL for ungdom 2014, men Nigeria og Sierra Leone måtte trekke seg fra disse lekene på grunn av utbrudd av ebola i Vest-Afrika.
Hun deltok ved Juniorafrikamesterskapet i friidrett 2015, der hun fikk gull på 200 meter, med 23,76 sekunder, og hun deltok også på Nigerias stafettlag som vant 4 x 400 meter stafett.
Ved ungdomsafrikamesterskapet i friidrett 2015 kom hun på 2.-plass på 200 meter, bak Nicola de Bruyn fra Sør-Afrika. I tillegg deltok hun på Nigerias vinnerlag på medleystafetten. I september deltok hun også ved Samveldeungdomslekene 2015 i Apia i Samoa, der hun vant 200 meter, og kom på 3.-plass på 400 meter, samt at Nigeria vant 4 x 100 meter med Idamadudu på laget.
Debutina

Utseende

Middelsstore (12-16 millimeter), avlange, blanke, gulbrune oldenborrer. "Snuten" (clypeus) er kort og avrundet trapesformet, det er en skarp tverrkjøl mellom snuten og pannen. Antennene er ti-leddete med en seks-leddet vifte. Pronotum har avrundede sider, ofte med en kremgul stripe langs ytterkanten. Dekkvingene er parallellsidige.

Utbredelse

Slekten er utbredt på Madagaskar.
Fluenes herre (1963)

Handling

Et fly med britiske skolegutter styrter like ved en øde sydhavsøy. Førti barn overlever. Ingen voksne. Ralph tar raskt føringen og sammen med Piggy organiserer han det nye livet til guttene. De bygger hytter, lager signalbål, vedtar lover og regler. Det nye samfunnet tar form. Men dette blir for pyntelig for noen og dermed starter en maktkamp. Anført av Jack lager de en ny leir på den andre enden av øya. Her begynner de en ny livsstil: De er jegere bevæpnet med spyd, de bruker krigsmaling og innfører ritualer. Etter en stund smuldrer innlærte demokratiske verdinormer opp og de mest primitive og egoistiske egenskapene tar over. Påvirket av frykt skapes en religion i grusomhetens tjeneste og en ny Gud tilbes – "Fluenes herre". Til slutt ender det i drap og barbari.
Foretaksnavn

Foretaksnavn i Norge er det offisielle navnet på en næringsdrivende juridisk person, mest praktisk et selskap. Regler om foretaksnavn finnes i norsk rett i foretaksnavneloven fra 1985. Foretaksnavn kan registreres i Foretaksregisteret, og registreringen innebærer en enerett til dette navnet, samt et vern mot at andre registrerer eller bruker navn som er egnet til forveksling. I tillegg til registrering kan vern også oppnås ved at navnet rent faktisk tas i bruk. Det finnes visse restriksjoner på hva slags foretaksnavn som kan benyttes. Et foretaksnavn må ikke «være egnet til å villede» eller «stride mot lov eller være egnet til å vekke forargelse», se §§ 2-3 og 2-5.
Foretaksnavnet skal opplyse om hva slags selskap det er snakk om. Dette bl.a. for å gjøre kreditorer og andre som kan tenkes å gjøre forretninger med selskapet oppmerksom på deltakernes ansvarsforhold. Aksjeselskap inneholde forkortelsen AS, ansvarlig selskap inneholde forkortelsen ANS eller DA osv. For enkeltpersonforetak er det et krav at innehaverens slektsnavn gjøres til del av foretaksnavnet.
Grantham University

Grantham University er et kommunalt universitet i Kansas City, Missouri i USA. Grunnleggelsen fant sted i 1951.
Ved universitetet var det 9 500 studenter i 2006, og dette året var skolepengene US$ 6 360. Høyeste gradsnivå ved Grantham er mastergrad.
Willy Abildsnes

Liv og virke

Abildsnes var teolog fra Menighetsfakultetet i 1964, han tok praktikum året etter og jobbet deretter som lektor på Nesna lærerhøgskole fra 1966 til 1968, da han ble ordinert og utnevnt til sokneprest i Herøy på Helgeland.
Sammen med Børre Knudsen og Bjørn Bjørneboe ga han i 1976 ut salmeheftet Det hellige bryllup. Salmesamlingen har særlig fokus på sakramentsteologi og brudemystikk. I 1980 ga han sammen med Børre Knudsen og kirkemusikerne Trond Hans Farner Kverno og Johan Varen Ugland ut Sangverk for Den norske Kirke, en salmebok bestående av tradisjonelle salmer, egenproduserte salmer og salmer av andre moderne norske salmeforfattere, som for eksempel Eyvind Skeie. Abildsnes hadde også ideen til Trond Kvernos Matteuspasjon gjennom å leverer responsorier til dette.
I minneordet om ham skriver Kverno: «Uten Willys tekster - og hans innfallsvinkel til hvordan Det nye testamentet ligger skjult i Det gamle, mens Det gamle ligger oppslått i Det nye - hadde det aldri blitt noe slikt prosjekt på meg».
Podmoskovnye vetsjera

Podmoskovnye vetsjera (russisk: Подмосковные вечера, på norsk: Moskva-kvelder eller Moskva-netter) er en av de russiske sangene som er best kjent utenfor Russland.
Sangen ble skrevet av de to veletablerte låtskriverne Vasilij Solovjov-Sedoj og Mikhail Matusovskij, men de ble ikke enige om tittelen. Solovjov-Sedoj som var fra Leningrad, insisterte på at sangen skulle kalles «Leningradkvelder» snarere enn «Moskvakvelder». Sangen ble for alvor kjent i Russland i 1955 da den unge skuespilleren Vladimir Trosjin sang sangen i en film fra 1955. Året etter ble sangen adoptert som kjenningsmelodien for Verdensungdomsfestivalen i Moskva og ble dermed spredt rundt om i verden. Sangen ble særlig populær i Kina.
Den statseide kringkasteren i Sovjetunionen, Radio Moskva, tok sangen som sin kjenningsmelodi i 1964, og den ble spilt som instrumental ved innledningen til hver nyhetssending og etter informasjon om frekvensendringer.
En dixielandversjon med britiske Kenny Ball and his Jazzmen under tittelen «Midnight in Moscow» var meget populær i 1961. Jazzmusikeren Jan Johansson ga ut en versjon i 1967, «Kvällar i Moskvas förstäder» på albumet Jazz på ryska.

Tekst i norsk oversettelse

Juul Hansen har skrevet en norsk oversettelse med tittelen «Moskva-netter». Her er gjengitt første og fjerde vers:
Nattens teppe senkes når dagen dør,

hyller oss i drømmenes slør.

Kjære, la oss bli til sol går opp på ny

og først skilles ved morgengry.

Kjære, la oss bli til sol går opp på ny

og først skilles ved morgengry.

Byen våkner opp det blir dag igjen,

men jeg ber deg huske, min venn,

år kan svinne hen, men aldri glemmer jeg

sommernettene med deg.

År kan svinne hen, men aldri glemmer jeg

sommernettene med deg.
John Smits

Biografi

Smits tok hovedfag i meteorologi ved Universitetet i Oslo, ble ansatt ved Meteorologisk institutt. Siden 2000 har han vært værmelder på NRK.
Han er bosatt på Rasta i Lørenskog, er gift og har to sønner. Han er aktiv i Speiderbevegelsen i Lørenskog.
Cupfinalen i fotball for menn 1907

Cupfinalen i fotball for menn 1907 var en fotballkamp som ble spilt 22. september 1907 på Nedre Frednes i Porsgrunn og var den siste kampen i Norgesmesterskapet i fotball for menn 1907. Finalistene var Mercantile og Sarpsborg. Mercantile vant kampen og ble dermed norgesmester for første gang  .
Bottnaryd

Bottnaryd er et tettsted i Jönköping kommune i Jönköpings län i Småland i Sverige. Det ligger cirka 25 kilometer vest for Jönköping. I 2010 hadde tettstedet 713 innbyggere.
Mount Imhotep

Mount Imhotep er et fjell som ligger nær toppen av Hippocratesbreen på den sørlige delen av Brabant Island i Det antarktiske arkipel i Antarktis. Det ble først kartlagt av Belgica-ekspedisjonen under Gerlache, 1897–99. Fjellet ble fotografert av Hunting Aerosurveys Ltd i 1956–57, kartlagt fra disse bildene i 1959 og navnsatt av UK Antarctic Place-Names Committee etter Imhotep, som levde i Egypt i antikken og var den første legen en kjenner til.